Live (კლაუს შულცეს ალბომი)
...Live... — მუსიკოს კლაუს შულცეს საკონცერტო ალბომი, გამოცემული 1980 წელს. 2007 წელს Revisited Records-ზე გამოვიდა მისი საიუბილეო გამოცემა. ალბომში შეტანილია ბერლინში 1976 წელს ჩაწერილი კონცერტების ფრაგმენტები. გარეკანზე მითითებულია 1976 წელი, თუმცა, ვარაუდობენ, რომ ნაწილი შეიძლება იყოს 1977 წლის სტუდიური ჩანაწერი, ხოლო დანარჩენი ჩანაწერები - ამსტერდამის და პარიზის 1979 წლის კონცერტებიდან. CD ვერსიაში „Sense“ ორიგინალური გრამფირფიტისგან განსხვავებით უფრო ვრცელია და შეიცავს ხანგრძლივ შესავალს, რომელიც ორიგინალურ გამოცემაში მოცემული არ იყო. „Dymagic“-ში ვოკალს ასრულებს ართურ ბრაუნი.